ZAPISNIK
11. sjednice Vijeća Mjesnog odbora Dankovec
održane dana 21. travnja 2026. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA:
Ivica Ivanović, Vlado Svibovec, Matija Bognar i Dražen Zrinski
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      	Predsjednik konstatira, da  je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.  
Predsjednik daje na verifikaciju zapisnik 10. sjednice.
      	Bez rasprave, jednoglasno, Vijeće prihvaća tekst zapisnika 10. sjednice Vijeća Mjesnog odbora Dankovec, održane 17. ožujka 2026.godine.
Na prijedlog predsjednika, Vijeće jednoglasno prihvaća dopunu dnevnog reda i utvrđuje
DNEVNI RED
1. Prijedlog zaključka o utvrđivanju prijedloga prioriteta Vijeća Mjesnog odbora Dankovec za Plan komunalnih aktivnosti Gradske četvrti Gornja Dubrava u 2027. - donošenje zaključka;
2. Zaključak o prijedlogu za rješavanje problematike pristupnog puta – donošenje zaključka;
3. Zaključak o prijedlogu za projektiranje i izgradnju slivno-odvodnog kanala u Ivanovićevoj ulici – donošenje zaključka;
4. Pitanja, prijedlozi i obavijesti

Ad 1.   Prijedlog zaključka o utvrđivanju prijedlogu prioriteta Vijeća Mjesnog odbora Dankovec za Plan komunalnih aktivnosti Gradske četvrti Gornja Dubrava u 2027. – donošenje zaključka;
            Nakon provedene rasprave, Vijeće jednoglasno donosi
 
ZAKLJUČAK

O utvrđivanju prijedloga prioriteta Vijeća Mjesnog odbora Dankovec za Plan komunalnih aktivnosti Gradske četvrti Gornja Dubrava u 2027. godini.
   [image: ]
Ad.2   Zaključak o prijedlogu za rješavanje problematike pristupnog puta – donošenje zaključka;      
Viijeće je razmotrilo zahtjev gosp. Božidara Mišića koji je urudžbiran u Gradskom uredu za mjesnu samoupravu, promet, komunalne poslove, civilnu zaštitu i sigurnost, nakon kojeg je gdin. Mišić upućen da se obrati Vijeću Mjesnog odbora Dankovec radi rješavanja problematike pristupnog puta do nekretnine na k.č.br.10216, k.o. ČUČERJE NOVO.
           Nakon rasprave, Vijeće jednoglasno donosi  
ZAKLJUČAK

1. Razmotren je zahtjev Božidara Mišića za rješavanje problematike pristupnog puta do nekretnine na k.č.br. 10216 k.o. Čučerje Novo.
1. Proučivši svu dokumentaciju priloženu uz gore navedeni zahtjev, razvidno je da se traži ucrtavanje postojećeg pristupnog puta te reguliranje vlasništva istoga, obzirom put prolazi kroz katastarske čestice koje su trenutno u privatnom vlasništvu. 
1. Vijeće smatra da nije nadležno niti dovoljno stručno za rješavanje navedene problematike, pa predlaže proslijediti zahtjev nadležnim službama koje će precizirati eventualnu ulogu Vijeća u procesu ucrtavanja i legalizacije predmetnog puta. 

Ad.3   Zaključak o prijedlogu za projektiranje i izgradnju slivno-odvodnog kanala u Ivanovićevoj ulici – donošenje zaključka;
Nakon provedene rasprave, u kojoj je utvrđeno  da je problematika vezana za navedeni slivno-odvodni kanal u Ivanovićevoj ulici stavljana već nekoliko puta na dnevni red prethodnih sjednica, Vijeće donosi 

ZAKLJUČAK

           Predlaže se hitno projektiranje i gradnja slivno-oborinskog kanala u Ivanovićevoj ulici od k.br.29 do spajanja sa potokom Čučerska reka (k.č.br.16792/1 k.o. Čučerje Novo), kako bi se oborinsko slivne vode usmjerile prema navedenom potoku i na taj način otklonila ugroza za sigurnost stanovnika navedenog područja, kao i eventualna buduća oštećenja na kolniku i privatnoj imovini građana.

Ad.4   Prijedlozi, pitanja i obavijesti
Dogovoren je termin iduće sjednice Vijeća za 19.05.2026. u 19 h.
           
 Završeno u 20:45 sati.
KLASA: 024-08/26-003/849
URBROJ: 251-13-11-6/009-26-2
U Zagrebu, 21. travnja 2026.godine

Zapisnik sastavio: Dražen Zrinski      
Zapisnik stručno i tehnički obradila: Sandra Šukunda
                                      						       Predsjednik 
Vijeća Mjesnog odbora Dankovec           
                                                                                                                    Ivica Ivanović        
                                                                    ______________________

